ΓΡΑΠΤΗ ΕΡΩΤΗΣΗ E-0288/00

υποβολή: Bartho Pronk (PPE-DE) προς την Επιτροπή

(11 Φεβρουαρίου 2000)

Θέμα: Η επίπλωση των γραφείων των επιτρόπων

Σύμφωνα με την ειδησεογραφία του τύπου, ο επίτροπος Nielson έχει δηλώσει ότι αδυνατεί ακόμη να ασκήσει πλήρως τα καθήκοντά του επειδή οι διοικητικέςπηρεσίες της Επιτροπής καθυστερούν την παράδοση της νέας επίπλωσης του γραφείου του.

1. Έχει όντως προβεί ο επίτροπος Nielson στην ως άνω δήλωση;

2. Δεν έχει ο κ. Nielson καθόλου έπιπλα ή δεν έχει ακόμη λάβει τη διαφορετική επίπλωση που ζήτησε;

3. Δικαιούται ο κάθε νέος επίτροπος νέα επίπλωση;

4. Εάν ναι, τι κόστος συνεπάγεται τούτο;

5. Τι γίνεται η παλιά επίπλωση;

6. Πώς κρίνει η Επιτροπή τις δηλώσεις του επιτρόπου Nielson, σύμφωνα με τον οποίο το γεγονός ότι δεν του διατέθηκε (του ιδίου) νέα επίπλωση, μαρτυρεί τον αναχρονιστικό χαρακτήρα της Επιτροπής;

Απάντηση του κ. Kinnock εξ ονόματος της Επιτροπής

(20 Μαρτίου 2000)

1. Σε συνέντευξη που δημοσιεύθηκε στην Commission en Direct (αριθ. 150, 21-27 Ιανουαρίου 2000) αναφέρθηκε ότι ο κ. Nielson αντιμετώπισε ζήτημα σχετικά με την επίπλωση του γραφείου του που είχε παραμείνει σε εμπορευματοκιβώτιαπό διαμετακόμιση από τη Δανία για 2 μήνες. Αντίθετα προς την αναφορά που γίνεται στην ερώτηση, ο Επίτροπος Nielson δεν ανέφερε ότι είχε παρακωλυθεί η εργασία του εξ αιτίας της εν λόγω καθυστέρησης. Ούτε ότι οτιδήποτε άλλο παρακώλυσε τον κ. Nielson από την εργασία του.

2. Οι νέοι Επίτροποι ετοιμάζονταν να αναλάβουν την εργασία τους πριν από την αποχώρηση της προηγούμενης Επιτροπής και ο κ. Nielson, όπως τα άλλα νέα προταθέντα μέλη της Επιτροπής, του παρασχέθηκε προσωρινά νέα επίπλωση γραφείου ιδίου τύπου που διατίθεται στους Διευθυντές της Επιτροπής. Μετά από την αποχώρηση της προηγούμενης Επιτροπής, μπόρεσε να χρησιμοποιήσει την επίπλωση του προηγούμενου Επιτρόπου. Η εν λόγω επίπλωση ήταν νεότερη των 5 ετών. Δόθηκε στον κ. Nielson η δυνατότητα να εκφράσει την προτίμηση του για την αντικατάσταση μέρους της.

3.-4. Σε όλα τα νέα μέλη της Επιτροπής παρασχέθηκε επίπλωση γραφείου που άφησαν τα προηγούμενα μέλη. Σε εκείνους που η επίπλωση των προκατόχων τους ήταν παλαιότερη των 5 ετών δόθηκε η δυνατότητα να λάβουν νέα επίπλωση για να χρησιμοποιηθεί κατά τη διάρκεια της θητείας τους μεγίστης δαπάνης 25 000 ευρώ. Εκείνοι που έλαβαν επίπλωση η οποία ήταν νεότερη των 5 ετών είχαν τη δυνατότητα να ανανεώσουν μέρος της μέχρι δαπάνης 12 500 ευρώ.

5. Τα αντικείμενα της επίπλωσης από προηγούμενα μέλη που δεν είχαν κρατηθεί από τους διαδόχους τους έχουν έκτοτε ξαναχρησιμοποιηθεί από τιςπηρεσίες είτε για τον εξοπλισμό χώρων όπως αίθουσεςποδοχής και αίθουσες αναμονής για επισκέπτες ή όπου ήταν δυνατόν προκειμένου να καλυφθούν οι ανάγκες επίπλωσης των γραφείων τωνπαλλήλων, κυρίως Γενικών Διευθυντών.

6. Όπως αναφέρουν οι ανωτέρω απαντήσεις, η Επιτροπή έχει σαφή πολιτική για την παροχή επίπλωσης σε μέλη της Επιτροπής γεγονός που διευκολύνει την αντικατάσταση κατά ικανοποιητικό τρόπο. Οιαδήποτε δαπάνη από τον προϋπολογισμό της Επιτροπήςπόκειται σε αυστηρή τήρηση των κανόνων που προέρχονται από το Δημοσιονομικό Κανονισμό. Ο απαιτούμενος μέσος χρόνος για τηνπέρβαση των δημοσιονομικών διαδικασιών για συνήθη επίπλωση που παραγγέλλεται στο Βέλγιο από τις σχετικέςπηρεσίες της Επιτροπής είναι τουλάχιστον 2 εβδομάδες συν το χρόνο παράδοσης. Η επίπλωση του κ. Nielson παραγγέλθηκε στη Δανία απευθείας γεγονός που προκάλεσε περαιτέρω καθυστέρηση. Λυπούμεθα για το διάστημα της καθυστέρησης κατά τη διαμετακόμιση που αντιμετώπισε ο κ. Nielson.